
 谞拽讜讟 讚专讘 讘讬讘讬 讘讬讚讱. 讚讗诪专 专讘 讗讬谉 讛诇讻讛 讻专讘讬 诪讜谞讗 砖讗诪专 砖讞讜讝专 诇专讗砖 讜讻谉 讛诇讻讛 讚讗讬谉 爪专讬讱 诇讞讝讜专 诇专讗砖 讚讛诇讻讛 讻专讘 讘讗讬住讜专讬 讚讗诪专 讻谉 讜专讘讬 讬讜讞谞谉 拽讗讬 讻讜讜转讬讛 讘驻专拽 讘转专讗 讚专''讛 (讚祝 诇讚: 讜砖诐) 讚讗诪专 砖讗诐 砖诪注 转砖注 转拽讬注讜转 讘转砖注 砖注讜转 讘讬讜诐 讬爪讗 讜诪住讬讬诐 讛转诐 转谞讬讗 谞诪讬 讛讻讬 讜诪讬讬转讬 讛讗 讜驻专讬讱 讜讛讗 讗诪专 专讘讬 讬讜讞谞谉 诪砖讜诐 专''砖 讘谉 讬讛讜爪讚拽 砖讗诐 砖讛讛 讻讚讬 诇讙诪讜专 讗转 讻讜诇讛 讞讜讝专 诇专讗砖 讜诪砖谞讬 讛讗 讚讬讚讬讛 讛讗 讚专讘讬讛 讜诪讚转谞讬讗 讻讜讜转讬讛 砖诪注 诪讬谞讛 讛诇讻转讗 讻讜讜转讬讛 讜诪讻讗谉 住讜诪讱 专''讬 讻砖注讜诪讚 讘讗诪转 讜讬爪讬讘 砖诪诪转讬谉 注讚 砖讬讗诪专 注诐 讛爪讘讜专 拽讚讜砖讛 讜讘专讻讜 讜讗诪谉 讬讛讗 砖诪讬讛 专讘讗: 砖拽讬讚砖 讗讞讬讜 讗转 讗讞讜转讛. 讚讜讜拽讗 拽讬讚砖 讗讜诪专讬诐 诇讜 讛诪转谉 诪诇讬砖讗 讚讻讬讜谉 讚讗讬谞讛 注讚讬讬谉 讗诇讗 讗专讜住讛 谞专讗讛 砖谞讜砖讗 讗讞讜转 讝拽讜拽转讜 讗讘诇 讗诐 谞砖讗讛 讗砖转讜 讙诪讜专讛 讛讬讗 讜讗讬谉 爪专讬讱 诇讛诪转讬谉 讚讛讗 驻拽注 讝讬拽讛 诇讙诪专讬 讜讚讜拽讗 拽讬讚砖 讗讞专 谞驻讬诇讛 讗讘诇 拽讜讚诐 谞驻讬诇讛 砖诇讗 讛讬转讛 讗讞讜转 讝拽讜拽转讜 讘砖注转 讛拽讚讜砖讬谉 讗讬谉 讗讜诪专讬诐 诇讜 讛诪转谉 砖讛专讬 诇讗 讛讬转讛 砖讜诐 讝讬拽讛 诪注讜诇诐 讜讟注诪讗 讚专' 讬讛讜讚讛 诪砖讜诐 讚住讘专 讬砖 讝讬拽讛: 转驻诇讬谉 讗讬谞谉 爪专讬讻讬谉 砖专讟讜讟. 驻讬专砖 专''转 讚讻谉 讛诇讻讛: 拽谞拽转讜诐 讞专转讗 讚讗讜砖讻驻讬. 驻讬专砖 讛拽讜谞讟专住 讗专诪讬谞讟''讗 讜拽砖讬讗 讚讗''讻 讬讛讗 讗住讜专 诇讛讟讬诇 讗专诪讬谞''讟 诇转讜讱 讛讚讬讜 讗诇讗 砖''诪 讚拽谞拽谞转讜诐 诇讗 讛讜讬 讗专诪讬谞''讟 讚讛讻讬 谞诪讬 诪砖诪注 讛转诐. 讚诪驻专砖 讟注诪讗 讚拽谞拽谞转讜诐 讗住讜专 诪砖讜诐 讚讻转讬讘 (讘诪讚讘专 讛) 讜讻转讘 讜诪讞讛 讙讘讬 住讜讟讛 讻转讘 砖讬讻讜诇 诇诪讞讜转 讜讚讬讜 砖讬砖 讘讜 拽谞拽谞转讜诐 讗讬谞讜 讬讻讜诇 诇诪讞讜转 讜讗''讻 砖''诪 讚拽谞拽谞转讜诐 诇讗讜 讛讬讬谞讜 讗专诪讬谞''讟 砖讛专讬 讘讻诇 讬讜诐 讗谞讜 诪讟讬诇讬谉 讗专诪讬谞''讟 诇转讜讱 讛讚讬讜 砖诇谞讜 讜讗驻''讛 诪讞拽讬谞谉 诇讬讛 砖驻讬专 讜谞专讗讛 讻讚驻讬' 专砖讘''诐 讘注讬专讜讘讬谉 (讚祝 讬讙. 讜砖诐) 讚拽谞拽谞转讜诐 讛讬讬谞讜 讜讬讟专讬讜诇''讜 讜谞讛讬 讚讗诪专讬谞谉 讛转诐 砖讛讬讗 讬专讜拽讛 诪''诪 讬''诇 砖诪砖讞专转 讻砖砖讜讞拽讬诐 讗讜转讛 讛讚拽 讛讚拽: 

专讘讬谞讜 讞谞谞讗诇

诪讟讗讟讗 砖诪讻讘讚讬谉 讘讜 讛讘讬转. 讬讛讘讱 讛诪砖讗讜讬 砖诇讱. 转"专 拽专讗讛 住讬专讜讙讬谉 讬爪讗 讻讚讗诪专讬'. 住讬专讜住讬谉 讞讚讗 讞讚讗 讗讞讚 讝讜诇转讬 讗讞讚. 讻讙讜谉 砖拽讜专讗 驻住讜拽 讜诪谞讬讞 驻住讜拽 讜拽讜专讗 驻住讜拽 砖诇讬砖讬 讜讞讜讝专 讜拽讜专讗 讛驻住讜拽 讛砖谞讬 砖讛谞讬讞 讻讬 讛讗讬 讙讜讜谞讗 诇讗 讬爪讗 专' 诪讜谞讗 讗诪专 诪砖讜诐 专' 讬讛讜讚讛 讗祝 讘住讬专讜讙讬谉 讗诐 砖讛讛 讻讚讬 诇讙诪讜专 讗转 讻讜诇讛 讗注"讙 砖讞讝专 讜拽专讗 讛谞砖讗专 讜讛砖诇讬诪讛 诇讗 讬爪讗. 讜讗讜拽讬诪谞讗 讘砖砖讛讛 诇讙诪讜专 讗转 讻讜诇讛 诪专讬砖讗 诇住讬驻讗 诪讜讬讛讬 讘讬诪讬 讗讞砖讜专讜砖 注讚 讻讬 诪专讚讻讬 讛讬讛讜讚讬. 讜讗住讬拽谞讗 讗诪专 专讘 讬讜住祝 谞拽讜讟 讚专讘 讘讬讘讬 讘讬讚讱 讚讗诪专 专讘 讗讬谉 讛诇讻讛 讻专' 诪讜谞讗 讜砖诪讜讗诇 讗诪专 讛诇讻讛 讻专' 诪讜谞讗 讚砖诪注讬谞谉 诇砖诪讜讗诇 讚讞讬讬砖 诇讬讞讬讚讗讛 讚转谞谉 砖讜诪专转 讬讘诐 砖拽讬讚砖 讗讞讬讜 讗转 讗讞讜转讛 讻讜'. 讜驻砖讜讟讛 讛讬讗 讜拽讬"诇 讻专讘 讚讗讬住讜专讗 讛讬讗 讜诇讗 讞讬讬砖讬谞谉 诇砖诪讜讗诇 讗诇讗 讗诐 拽专讗讛 住讬专讜讙讬谉 讗驻讬诇讜 砖讛讛 讻诪讛 讬爪讗 讜讗注"讙 讚讗"专 讬讜讞谞谉 诪砖讜诐 专讘讬 砖诪注讜谉 讘谉 讬讛讜爪讚拽 讘讗讞专讬转 专讗砖 讛砖谞讛 讘讛诇诇 讜讘诪讙讬诇讛 讗诐 砖讛讛 讻讚讬 诇讙诪讜专 讗转 讻讜诇讛 讞讜讝专 诇专讗砖 讛讗 讗诪专 专' 讬讜讞谞谉 诇专' 讗讘讛讜 诇讚讬讚讬 诇讗 住讘讬专讗 诇讬. 讜讗诪专 砖诪注 讟' 转拽讬注讜转 讘讟' 砖注讜转 讘讬讜诐 讬爪讗 讜转谞讬讗 讻讜讜转讬讛 讜讘转诇诪讜讚 讗专抓 讬砖专讗诇 讗诪专讜 诪砖诪讬讛 讚专讘 讛诇讻转讗 讻专' 诪讜谞讗 砖讗诪专 诪砖讜诐 专' 讬讛讜讚讛 砖讗诪专 诪砖讜诐 专' 讬讜住讬 讛讙诇讬诇讬.



转"专 讛砖诪讬讟 讘讛 住讜驻专 驻住讜拽 讜讗讜转讬讜转 讜拽专讗谉 讛拽讜专讗 讻诪转讜专讙诪谉 讛诪转专讙诐 讻诇讜诪专 讚专讱 讛诪转专讙诐 砖诪讜住讬祝 讚讘专讬诐 诪诇讘讜 诇讘专专 讛讟注诐 讜谞诪爪讗 拽讜专讗 讗讜转谉 讛讚讘专讬诐 注诇 驻讛 讻谉 讙诐 讛拽讜专讗 讗转 驻住讜拽 讗讜 讗讜转讬讜转 注诇 驻讛 讗注驻"讻 讬爪讗 讚专诪讬谞谉 注诇讛 诪讛讗 讚转谞讬讗 讛讬讜 讘讛 讗讜转讬讜转 诪讟讜砖讟砖讜转 讗讜 诪拽讜专注讜转 讗诐 专砖讜诪谉 谞讬讻专 讬爪讗 讜讗诐 诇讗讜 诇讗 讬爪讗 讜诪诪转谞讬转讬谉 谞诪讬 讚拽转谞讬 拽专讗讛 注诇 驻讛 诇讗 讬爪讗 讜驻专拽讬谞谉 讛谞讬 诪讬诇讬 讘讻讜诇讛 讗讘诇 驻住讜拽 讗讜 讗讜转讬讜转 讗诐 注砖讛 讜拽专讗谉 注诇 驻讛 讬爪讗:



转"专 讛砖诪讬讟 讘讛 讛拽讜专讗 驻住讜拽 诇讗 讬讗诪专 讛拽讜专讗 讗拽专讗 讗转 讻讜诇讛 注诐 讛爪讘讜专 讜讗讞讝讜专 讜讗拽专讗 讗讜转讜 驻住讜拽 讗诇讗 拽讜专讗 讗讜转讛 诪讗讜转讜 驻住讜拽 讜讻谉 诪讬 砖谞讻谞住 诇讘讬转 讛讻谞住转 讜诪爪讗 爪讘讜专 砖拽专讗讜 讞爪讬讛 诇讗 讬讗诪专 讗拽专讗 诪讬讻谉 讜讗讞"讻 讗讞讝讜专 讜讗拽专讗 讞爪讬讛 讛专讗砖讜谉 讗诇讗 拽讜专讗 讗讜转讛 诪转讞诇转讛 讜注讚 住讜祝.



拽专讗讛 诪转谞诪谞诐 讬爪讗 讗讜拽诪讛 专讘 讗砖讬 讻讙讜谉 讚谞讬诐 讜诇讗 谞讬诐 转讬专 讜诇讗 转讬专 讜讗讬 拽专讜 诇讬讛 注谞讬 诇讛讜 讜诇讗 讬讚注 诇讗讛讚讜专讬 住讘专讗 讜讻讬 诪讚讻专讜 诇讬讛 诪讚讻专 讗诐 讛讜讗 诪转谞诪谞诐 讻讬 讛讗讬 讙讜讜谞讗 讬爪讗 讜讗诐 诇讗讜 诇讗 讬爪讗.



讛讬讛 讻讜转讘讛 讚讜专砖讛 讜诪讙讬讛讛 讗诐 讻讜讜谉 诇讘讜 讬爪讗 讘砖诇诪讗 讚讜专砖讛 讜诪讙讬讛讛 讗诐 讻讜讜谉 诇讘讜 诇爪讗转 讬爪讗 讚讛讗 讻转讘讛 讻讜诇讛 讜诪谞讞讗 拽诪讬讛 讗诇讗 讻讜转讘讛 讛讬讻讬 讚诪讬 讻讜转讘讛 诪讬讻谉 砖讗专讘注讛 注砖专 诪讜转专 讘注砖讬讬转 诪诇讗讻讛 诪讬讛讜 讘注讬谞谉 诇拽专讜转讛 诪诪讙讬诇讛 砖讛讬讗 讻转讜讘讛 讻讜诇讛. 讜讗讜拽讬诪谞讗 讘讚诪谞讞讗 诪讙讬诇讛 砖诇诪讛 讻转讜讘讛 讻讜诇讛 拽诪讬讛 讜拽专讬 讘讛讗 讚诪谞讞讗 拽诪讬讛 驻住讜拽讗 驻住讜拽讗 讜讻转讬讘 诇讬讛 讜讻专讘讬 讬讜讞谞谉 讚讗诪专 讗住讜专 诇讻转讜讘 讗驻讬诇讜 讗讜转 讗讞转 砖诇讗 诪谉 讛讻转讘 讜讗注"驻 讚讗诪专 讚讻转讘 专"诪 讘讗住讬讗 诪诇讘讜 诪讙诇讛 讜拽专讗讛 讜讛讬讛 讘拽讬 讘转讜专讛 讻讜诇讛 砖讛讬讛 讬讜讚注讛 注"驻 讛讗 讗诪专讬谞谉 砖注转 讛讚讞拽 讛讬转讛 砖诇讗 讛讬转讛 砖诐 讗讞专转 讜诪驻谞讬 砖注转 讛讚讞拽 讛转讬专讜 诇讜 讗讘诇 讝讜诇转讬 砖注转 讛讚讞拽 诇讗 讜讗驻讬诇讜 诇诪讬 砖讛讜讗 [讘拽讬] 讻专"诪 讜拽讬"诇 砖讻转讘 讗讞转 诪诇讘讜 讜讛谞讬讞讛 诇驻谞讬讜 讜讻转讘 讗讞专转 诪诪谞讛 砖谞诪爪讗 讻讜转讘 诪谉 讛讻转讜讘讛 讚诪谞讞讗 拽诪讬讛.



讗讘讬讬 砖专讗 诇专讘讬 讘专 讛讘讜 诇诪讻转讘 转驻讬诇讬谉 讜诪讝讜讝讜转 砖诇讗 诪谉 讛讻转讘 讻讬 讛讗讬 转谞讗 讜讗住讬拽谞讗 讜讛诇讻转讗 诪讝讜讝讛 爪专讬讻讛 砖专讟讜讟 转驻讬诇讬谉 讗讬谉 爪专讬讻讬谉 砖专讟讜讟 讜讗诇讜 讜讗诇讜 谞讻转讘讬诐 砖诇讗 诪谉 讛讻转讘 诪"讟 诪讙专住 讙专住讬 诇讛讜.





专砖讘"讗

讗诪专 专讘  讗讬谉 讛诇讻讛 讻专' 诪讜谞讗 讜砖诪讜讗诇 讗诪专 讛诇讻讛 讻专' 诪讜谞讗. 讜拽讬讬诪讗 诇谉 讻专讘 讚讛诇讻转讗  讻讜讜转讬讛 讘讗讬住讜专讬. 讜注讜讚 讚拽讗讬 专讘讬 讬讜讞谞谉 讻讜讜转讬讛 讚讗诪专 讘驻专拽 讘转专讗 讚专讗砖 讛砖谞讛  (诇讚, 讗-讘) 砖诪注 转砖注 转拽讬注讜转 讘转砖注 砖注讜转 讘讬讜诐 讬爪讗 讜转谞讬讗 讛转诐 讻讜讜转讬讛. 讜讻讘专  讻转讘转讬讛 砖诐 讘专讗砖 讛砖谞讛. 讜讻转讘转讬 讬讜转专 诪讝讛 讘讘专讻讜转 (讻讙, 讗 讚"讛 讗诇讗) 讘住讬讬注转讗  讚砖诪讬讗.



讛讗 讚转谞谉 砖讜诪专转 讬讘诐 砖拽讚砖 讗讞讬讜 讗转 讗讞讜转讛 讜讻讜'.  讻转讘转讬讛 讘讗专讜讻讛 讘专讬砖 驻专拽 讻讬爪讚 讘讬讘诪讜转 (讬讞, 讘 讚"讛 讗讜诪专讬诐) 讜讘住讜祝  讛诪住讻转讗.



诇讗 拽砖讬讗 讛讗 讘讻讜诇讛 讛讗  讘诪拽爪转讛. 拽砖讬讗 诇讬 讜讛讗 讗诪专讬谞谉 诇拽诪谉, 讛诇讻讛 讻专讘讬 诪讗讬专 讚讗诪专 讻讜诇讛 讜讗驻讬诇讜  诇诪讗谉 讚讗诪专 诪讗讬砖 讬讛讜讚讬 爪专讬讻讛 砖转讛讗 讻转讜讘讛 讻讜诇讛, 讜讛讻讗 砖专讬谞谉  讗祝 注诇 讙讘 讚诪讞住专讗 注讚 驻诇讙讗. 讜讬砖 诇讜诪专 (讚讛转诐) [讚讛讻讗]  讘砖砖谞讬 专讗砖讬 讛诪讙讬诇讛 讻转讜讘讬诐 诇驻谞讬讜 讗祝 注诇 驻讬 砖讛砖诪讬讟 讘讛 驻住讜拽讬诐 讘讗诪爪注讬转讛 讗讬谞讛  谞专讗讬转 讻住驻专 讞住专 讗诇讗 讻住驻专 砖诇诐 砖讬砖 讘讜 讟注讬讜转 讜讘诪讙讬诇讛 讛讜讗讬诇 讜谞拽专讗转 讗讬讙专转  讗讬谉 诪讚拽讚拽讬谉 讘讟注讬讜转讬讛 讘诪拽爪转讛, 讜讻砖讬砖 讘讛 讟注讬讜转 注讚 专讜讘讗 诪讬讛讗 驻住讜诇讛 讛讜讗讬诇  讜谞拽专讗转 住驻专, 讗讘诇 讻砖讞住专 诪诪谞讛 诪专讗砖讛 讜注讚 讗讬砖 讬讛讜讚讬 讗祝 注诇 驻讬 砖讛讜讗 诪讬注讜讟讛  谞专讗讬转 讻住驻专 讞住专 讜爪专讬讱 砖讬拽专讗 讗讜转讛 诪住驻专 砖诇诐, 讜讻注谞讬谉 砖讗诪专讜 讙讘讬 住驻专 转讜专讛  (讙讬讟讬谉 住, 讗) 讗讬谉 拽讜专讬谉 讘讞讜诪砖讬谉. 讜讻谉 谞专讗讛 诇讬 拽爪转 诪转讜讱 讛讬专讜砖诇诪讬, 讚讙专住讬谞谉  讛转诐 (驻"讘 讛"讚 注讬讬"砖) 专' 讞诇讘讜 专' 诪转谞讬讗 讬讜住讛 讘专 诪谞砖讛 讘砖诐 专讘 讘讬谉 讻诪讗谉 讚诪专  诪讗讬砖 讬讛讜讚讬 讘讬谉 讻诪讗谉 讚诪专 诪讗讞专 讛讚讘专讬诐 讛讗诇讛 讜讘诇讘讚 讘住驻专 砖诇诐, 专' 讞诇讘讜 专'  诪转谞讬讛 讬讜住讬 讘"专 诪谞砖讬讗 讘砖诐 专讘 讛讬转讛 讻转讜讘讛 讞讜诪砖讬谉 讗讬谉 拽讜专讬谉 讗讜转讛 讘专讘讬诐,  讗诪专 专' 转谞讞讜诪讗 诪驻谞讬 讛讛讚讬讜讟讜转. 讻讱 诪爪讗转讬 讘讙专住转 讛讬专讜砖诇诪讬, 讜谞专讗讛 砖讬砖 讘讜  砖讬讘讜砖 讜讛讬转讛 讛转讜专讛 讻转讜讘讛 讞讜诪砖讬谉 讛讜讗, 讜讛讬讗 讛讬讗 砖讗诪专讜 讘讙讬讟讬谉 讘砖诇讛讬 驻专拽  讛谞讬讝拽讬谉, 诪讻诇 诪拽讜诐 谞专讗讛 诪转讜讱 讛讬专讜砖诇诪讬 讻诪讜 砖驻专砖转讬.



诪转谞讬': 讛讬讛 讻讜转讘讛 讚讜专砖讛 讜诪讙讬讛讛 讗诐 讻讬讜谉 诇讘讜 讬爪讗  讜讻讜'. 讜讗诐 转讗诪专 诇诪讛 诇讗 讚拽讚拽讜 注诇讬讛 讘讙诪专讗 砖诪注转 诪讬谞讛 诪爪讜转 爪专讬讻讜转 讻讜谞讛,  讻诪讜 砖讚拽讚拽讜 讘驻专拽 讛讬讛 拽讜专讗 讘转讜专讛 讘讘专讻讜转 (讬讙, 讗). 讬砖 诇讜诪专 讚讛讻讗 驻砖讬讟讗 诇讬讛  讚讘拽讜专讗 诇讛讙讬讛 拽讗诪专, 讚讛讗 拽转谞讬 讘讛讚讬讗 讜诪讙讬讛讛.
讬专讜砖诇诪讬 (驻"讘 讛"讘):  讛讬讛 讻讜转讘讛 讛讚讗 讗诪专讛 砖讛讜讗 诪讜转专 讘注砖讬讬转 诪诇讗讻讛, 谞讬诪专 讘讬"讚 讘讻专讻讬谉. 诪砖诪注 诪讛讻讗  讚讗驻讬诇讜 讘诪拽讜诐 砖谞讛讙讜 砖诇讗 诇注砖讜转 诪诇讗讻讛 讗诐 讞诇 讟"讜 讚讻专讻讬诐 讘砖讘转 砖讛谉 诪拽讚讬诪讬谉  诇讗专讘注讛 注砖专 砖讛谉 诪讜转专讬谉 讘注砖讬讬转 诪诇讗讻讛 砖诇讗 拽讘诇讜 注诇讬讛诐 讗讬住讜专 诪诇讗讻讛 讗诇讗  讘讝诪谞讛 讜讗祝 注诇 驻讬 砖讛讜讗 讝诪谉 拽专讬讗讛 诇讻诇, 讜讗讬谉 爪专讬讱 诇讜诪专 讘谞讬 讻驻专讬诐 讛诪拽讚讬诪讬谉  诇讬讜诐 讛讻谞讬住讛 讜讘谞讬 注讬讬专讜转 砖讞诇 诇讛诐 讘砖讘转 砖诪拽讚讬诪讬谉 诇讬"讙 砖讛谉 诪讜转专讬谉 砖讗讬谉 讝讛  讝诪谉 拽专讬讗讛 讗诇讗 诪讚讬谉 讛拽讚诪讛, 讜讛讬讬谞讜 讚谞拽讟讛 讘讬专讜砖诇诪讬 讘讘谞讬 讻专讻讬谉 讛拽讜专讬谉 讘讬"讚  讜诇讗 谞拽讟讛 讘讘谞讬 讻驻专讬诐 讜讘讘谞讬 注讬讬专讜转 诪砖讜诐 讚讛转诐 驻砖讬讟讗 讗讘诇 讘讘谞讬 讻专讻讬谉 砖拽讜专讬谉  讘讬"讚 砖讛讜讗 讝诪谉 拽专讬讗讛 诇讻诇 讜注讜讚 讚诇讙讘讬 讛住驻讚 讜转注谞讬转 讝讛 讜讝讛 砖讜讬谉 讛讜讬 讞讬讚讜砖  讟驻讬 讜讗讙讘 讗讜专讞讬讛 讗砖诪注讬谞谉 诇讛 讘讬专讜砖诇诪讬.
注讜讚 砖诐 讘讬专讜砖诇诪讬 讚讜专砖讛  讜讘诇讘讚 砖诇讗 讬驻诇讬讙讜 讚注转谉 诇注谞讬谞讜转 讗讞专讬诐. 讜砖诪讗 讝讛 讻专' 诪讜谞讗. 讜讗讬 谞诪讬 诇讻讜诇讬  注诇诪讗 讜诇讻转讞讬诇讛 拽讗诪专 砖讗讬谉 诇讜 诇讛驻住讬拽 讜诇讛驻诇讬讙 讚注转讜 诇注谞讬谞讜转 讗讞专讬诐.
注讜讚 砖诐: 讜诪讙讬讛讛, 转谞讬 讗讬谉 诪讚拽讚拽讬谉 讘讟注讬讜转讬讛, 讬爪讞拽 讘专 讗讘讗 讘专 诪讞住讬讗 讜专讘  讞谞谞讗诇 讛讜讜 讬转讘讬谉 拽讜诪讬 专讘 讞讚 讗诪专 讬讛讜讚讬诐 讜讞讚 讗诪专 讬讛讜讚讬讬诐, 专讘讬 讬讜讞谞谉 拽专讬  讻讜诇讛 讬讛讜讚讬诐. 讜讚讜拽讗 讘讟注讬讜转 砖讛诇砖讜谉 讜讛注谞讬谉 讗讞讚 讻讙讜谉 讬讛讜讚讬诐 讜讬讛讜讚讬讬诐, 讗讘诇  讟注讜转 讗讞专 诇讗 砖讗诐 讻谉 诇讗 拽专讗讛 讻讜诇讛.



讙诪专讗: 讜讛讗 专讘讬 诪讗讬专 讻转讘 砖注转  讛讚讞拽 砖讗谞讬. 拽砖讬讗 诇讬, 讜讛转谞讬讗 专' 讬专诪讬讛 讗讜诪专 诪砖讜诐 专讘讬谞讜 转驻讬诇讬谉 讜诪讝讜讝讜转  谞讻转讘讬谉 砖诇讗 诪谉 讛讻转讘 讜驻专讬砖谞讗 讟注诪讗 诪砖讜诐 讚诪讙专住 讙专讬住谉, 讜诇专讘讬 诪讗讬专 讜诇专讘  讞谞谞讗诇 讛转讜专讛 讻讜诇讛 诪讬讙专住 讙专讬住讛 诇讛讜 讻讚讗诪专谉. 讜讬砖 诇讜诪专 讚砖讗谞讬 转驻诇讬谉 讜诪讝讜讝讜转 讚诪讬讙专住 讙专讬住谉 诇讻诇  讛讻讜转讘讬谉 讜诇讬讻讗 诇诪讬讙讝专 讘讛讜, 讗讘诇 讘砖讗专 住驻专讬诐 讚诇讗 讙专讬住谉 诇讻诇 讙讝专讬谞谉 专讘讬 诪讗讬专  讜专讘 讞谞谞讗诇 讗讟讜 砖讗专 讗讬谞砖讬.
讜诪讚讘专讬 讛讬专讜砖诇诪讬 (驻"讚 讛"讗) 谞专讗讛 砖讗诐  讻转讘 砖诇讗 诪谉 讛讻转讘 砖诇讗 讘砖注转 讛讚讞拽 诪讬讛讗 砖讬讛讗 讗住讜专 诇拽专讜转 讘讜, 讚讙专住讬谞谉 讛转诐  讘驻专拽讬谉 讚讛拽讜专讗 讗转 讛诪讙讬诇讛 注讜诪讚 专' 讝注讬专讗 讘砖诐 专讘 讞谞谞讗诇 讗驻讬诇讜 专讙讬诇 讘转讜专讛  讻注讝专讗 诇讗 讬讛讗 讛讜讙讛 诪驻讬讜 讜拽讜专讗 讻诪讛 砖谞讗诪专 (讬专诪讬讛 诇讜, 讬讞) 诪驻讬讜 讬拽专讗 讗诇讬,  讜讛转谞讬 诪注砖讛 讘专讘讬 诪讗讬专 砖讛讬讛 谞转讜谉 讘讗住讬讗 讜诇讗 讛讬讛 砖诐 诪讙讬诇讛 讻转讜讘讛 注讘专讬转  讜讻转讘讛 诪驻讬讜 讜拽专讬讬讛, 讗讬谉 诇诪讚讬谉 诪砖注转 讛讚讞拽, 讜讬砖 讗讜诪专讬诐 讻转讘 砖转讬诐 讻转讘 讗转  讛专讗砖讜谞讛 诪转讜讱 驻讬讜 讜讗转 讛砖谞讬讛 诪转讜讱 讛专讗砖讜谞讛 讜讙谞讝 讗转 讛专讗砖讜谞讛 讜拽专讗 讘砖谞讬讛.



讜讛诇讻转讗 诪讝讜讝讛 爪专讬讻讛 砖专讟讜讟 转驻讬诇讬谉 讗讬谉 爪专讬讻讬谉 砖专讟讜讟. 讜讘砖诐  专讘讬谞讜 转诐 讝"诇 讚诪讝讜讝讛 爪专讬讻讛 砖专讟讜讟 讘讻诇 砖讬讟讛 讜砖讬讟讛, 讗讘诇 转驻讬诇讬谉 砖讬讟讛 专讗砖讜谞讛  讜诪谉 讛爪讚讚讬谉 爪专讬讻讬谉 讛谉 砖专讟讜讟 讚诇讗 讙专注讬 诪砖转讬诐 讻讜转讘讬谉 砖诇砖 讗讬谉 讻讜转讘讬谉  (砖讘讙讬讟讬谉 讜, 讘). 讜讻讘专 讻转讘转讬 讝讛 讘讗专讜讻讛 讜讘住驻专 转讜专讛 讗诐 爪专讬讱 砖专讟讜讟 讗诐 诇讗讜  讘专讬砖 驻专拽 拽诪讗 讚讙讬讟讬谉 (砖诐 讚"讛 讜讗诪专) 讘住讬讬注转讗 讚砖诪讬讗.





专讬讟讘"讗

讛讗 讚转谞谉 砖诪专转 讬讘诐 讜讻讜' 讟注诪讗 诪砖讜诐 讚拽住讘' 讬砖 讝拽讛 讗驻讬' 讘转专讬 讜讻谉 讛诇讻转讗 讜讻讘专 讘专讬专谞讗 诇讛 讘讚讜讻转讛 讘住"讚:



诪转谞讬' 拽专讗讛 住专讜讙讬谉 讜诪转谞诪谞诐 讬爪讗 讛讬讛 讻讜转讘讛 讚讜专砖讛 讜诪讙讬讛 讗诐 讻讬讜谉 诇讘讜 讬爪讗 讜讗诐 诇讗讜 诇讗 讬爪讗. 讙专住讬谞谉 讘讬专讜砖' 诪讚拽转谞讬 讻讜转讘讛 讛讚讗 讗诪专讛 砖讛讜讗 诪讜转专 讘注砖讬讬转 诪诇讗讻讛 转驻转专 讘讬"讚 讘讻专讻讬谉 注"讻 讜讘讜讚讗讬 讘讬专讜砖诇诪讬 讗讬转 诇讛讜 讟注诪讗 诪讗讬 讚讗住拽讬谞谉 讘讙诪专讗 讚讬诇谉 讚驻讜专讬诐 诪讜转专 讘注砖讬讬转 诪诇讗讻讛 讚讬"讟 诇讗 拽讘讬诇讜 讻讚讗讬' 讘拽专讗 讘讛讚讬讗. 讜讛讗 讚讚讞讬拽讜 诇讗讜拽讜诪讬 诪转谞讬转讬谉 讘讬"讚 诇讻专讻讬谉 讛讬讬谞讜 诇诪讬诪专' 讚讘诪讗讬 讚砖拽诇讬谞谉 讜讟专讬谞谉 诪注讬拽专讗 注诇 讛讛讬讗 讚专' 讛讬讻讬 谞讟注 谞讟讬注讛 讘驻讜专讬诐 诇讗 讛讜讛 讗讬驻砖专 诇谉 诇住讬讜注讬讛 诪诪转谞讬转讬谉 讜诇讗讜 诇讗讜转讜讘讬讛 诪讬谞讛 诇专讘 讬讜住祝 讚转谞讬 砖讗住讜专 讘注砖讬讬转 诪诇讗讻讛 讚讛讗 讛讜讛 讗驻砖' 诇讗讜拽讜诪讗 讘讬"讚 诇讻专讻讬谉 讚讻讬讜谉 讚诇讗 讛讜讬 讝诪谞诐 讗注"讙 讚拽专讜 讘讬讛 讗讬谞讛讜 讜讛讜讬 谞诪讬 讝诪谉 专讜讘讗 讚注诇诪讗 砖专讜 讗讬谞讛讜 讘诪诇讗讻' 讜讻"砖 讘讬"讗 讜讘讬"讘 讜讘讬"讙 讚讻驻专讬诐 讜砖诪注讬' 诪讬谞讛 讚讻专讻讬谉 讚谞讛讜讙 讗讬住讜专 诪诇讗讻讛 讘驻讜专讬诐 讛讬讻讗 讚诪拽讚诪讬 讘讬"讚 砖专讜 讘诪诇讗讻讛 讚讛讗 诇讗 谞讛讜讙 讗诇讗 讘讝诪谞诐 诪诪砖 讜讛讗 讚拽转谞讬 讚讜专砖讛 驻讬专砖讜讛 讘讬专讜砖诇' 讜讛讜讗 砖诇讗 讬驻诇讬讙 讚注转讜 诇注谞讬讬讜' 讗讞专讜转 诇讗 谞爪专讻讛 讗诇讗 诇讻转讞诇讛 讚诇讻转讞诇讛 砖专讬' 讻砖讛讜讗 注住讜拽 讘注谞讬讬谞讛 讜讗驻讬' 诇专' 诪讜谞讗 讚诇讗 讞砖讬讘讗 砖讛讬讛 讗讘诇 讘讚讬注讘' 讗驻讬' 讛驻诇讬讙 注谞讬讬谞讬' 讗讞专讬诐 讜讛诇讱 讙"讻 诇砖讜拽 诇注砖讜' 爪专讻讬讜 讬爪讗 讚拽讬"诇 砖讗驻讬' 砖讛讛 讻讚讬 诇讙诪讜专 讗转 讻诇谉 讬爪讗 讜讻讚讗诪专讬谞谉 砖诪注 讟' 转拽讬注讜转 讘讟' 砖注讜转 讘讬讜诐 讬爪讗 讜讻讚讘注讬谞谉 诇诪讬诪专 拽诪谉:





讛诪讗讬专讬

讗注"驻 砖讘讬讗专谞讜 讘诪砖谞讛 砖讛拽讜专讗讛 注诇 驻讛 诇讗 讬爪讗 讗诐 讛砖诪讬讟 讘讛 讛住讜驻专 讗讜转讬讜转 讗讜 驻住讜拽讬' 诪讻讗谉 讜诪讻讗谉 讜拽专讗谉 讛拽讜专讗 讻诪转讜专讙诪谉 砖讚专讻讜 诇讛讜住讬祝 讚讘专讬诐 讻讚讬 诇讘专专 讟注诐 讛驻住讜拽 讬爪讗 讜讚讜拽讗 讘诪拽爪转讛 讗讘诇 讘讻讜诇讛 讗讜 讘专讜讘讛 诇讗 讬爪讗 讜讻谉 讗诐 讛讬讜 讘讛 讗讜转讬讜转 诪讟讜砖讟砖讜转 讗讜 诪拽讜专注讜转 讜讗讬谉 专讬砖讜诪谉 谞讬讻专 讜拽专讗讛 注诇 驻讛 讘讻讜诇讛 讗讜 讘专讜讘讛 诇讗 讬爪讗 讘诪讬注讜讟讛 讬爪讗 讜讬砖 诪讬 砖讗讜诪专 砖诇讗 讛讜转专 讗祝 讘诪拽爪转讛 讻砖讞住专 诪砖诐 注谞讬谉 砖诇诐 注诇 讛住讚专 砖讛专讬 讗诪专讜 爪专讬讱 砖转讛讗 讻转讜讘讛 讻诇讛 讗诇讗 讝讜 砖讘讻讗谉 砖讞住专 驻住讜拽 诪讻讗谉 讜驻住讜拽 诪讻讗谉 讻诪讜 砖讻转讘谞讜 讜诪讛 砖讗诪专讜 爪专讬讱 砖转讛讗 讻转讜讘讛 讻讜诇讛 诇诪注讟 讗诐 讞住专讛 驻专砖讛 讗讜 注谞讬谉 砖诇诐 讜讗注"驻 砖讛讜讗 诪讜注讟 讜讗注"驻 砖讘住"转 驻讜住诇讬谉 讗讜转讛 诇讚注转 专讜讘 诪驻专砖讬谉 讘讞住专讜谉 讗讜转 讗讞转 讗讜 讘讬转专讜谉 讗讜转 讗讞转 讻诪讜 砖讬转讘讗专 诇诪讟讛 讛拽诇讜 讘诪讙诇讛 讗注"驻 砖谞拽专讗转 住驻专 诪驻谞讬 砖谞拽专讗转 讗讙专转 讙"讻 讜讛讜讗 砖讗诪专讜 讘转诇诪讜讚 讛诪注专讘 讗讬谉 诪讚拽讚拽讬谉 讘讟注讬讜转讬讛:



转专讙讜诐 砖讘诪讙诇讛 砖讻转讘讜 诪拽专讗 讻讙讜谉 驻转讙诐 讛诪诇讱 砖讻转讘讜 讚讘专 讛诪诇讱 讜讻谉 讬转谞讜 讬拽专 砖讻转讘讜 讬转谞讜 讻讘讜讚 讛转讘讗专 讘驻专拽 专讗砖讜谉 砖谞驻住诇讛 讛诪讙诇讛 讜讬砖 砖讜讗诇讬谉 讜讛诇讗 讗祝 讘讛砖诪讬讟 诪拽爪转讛 讗谞讜 诪讻砖讬专讬谉 讗讜转讛 讘讻讗谉 讜诪砖讬讘讬谉 砖讝讜 谞注砖讬转 诪讝讜讬讬驻转 诪转讜讻讛 讜讻谉 谞专讗讛 诇讬 诪驻谞讬 砖讛砖谞讜讬 诪讜讻讬讞 砖讛讜讗 砖讬谞讜讬 谞注砖讛 讘讻讜讜谞讛 讜讚专讱 诪讞砖讘转 转拽讜谉 讜诪"诪 讬砖 驻讜住拽讬谉 砖讗诐 拽专讗诐 讛拽讜专讗 转专讙讜诐 讗注"驻 砖谞讻转讘讜 讘诇砖讜谉 诪拽专讗 讬爪讗 讻讚讬谉 讛砖诪讬讟 讜讛讚讘专 专讜驻祝 讘讬讚讬谞讜:



讗注"驻 砖讛拽诇谞讜 讘讚讘专讬诐 讗诇讜 讘拽专讬讗讛 砖讘注诇 驻讛 诇讗 讛拽诇谞讜 讘讻讬讜爪讗 讘讜 讘拽专讬讗讛 砖诇 诪驻专注 讜讗诐 讛砖诪讬讟 讘讛 讛拽讜专讗 驻住讜拽 讗讞讚 讚专讱 诪拽专讛 诇讗 讬讗诪专 讗讙诪讜专 讗转 讻讜诇讛 讜讗讞讝讜专 讜讗拽专讗 讗转 讛驻住讜拽 讗诇讗 砖转讻祝 砖讝讻专 砖讻讞转讜 讬讞讝讜专 诇讗讜转讜 驻住讜拽 砖讚诇讙 讜讬讞讝讜专 诪诪谞讜 讜讗讬诇讱 注诇 讛住讚专 讜讛讜讗 讗诪专诐 讝"诇 拽专讗讛 住讬专讜住讬谉 诇讗 讬爪讗 讜讗讬谉 爪专讬讱 诇讜诪专 讘诪讬 砖谞讻谞住 诇讘讬转 讛讻谞住转 讜诪爪讗 讛爪讘讜专 砖拽专讗讜 诪拽爪转讛 砖诇讗 讬讗诪专 讗拽专讗 注诪讛诐 注讚 住讜驻讛 讜讗讞讝讜专 讜讗拽专讗 诪拽爪转讛 讛专讗砖讜谉 讗诇讗 拽讜专讗讛 诪转讞诇转讛 讜注讚 住讜驻讛 讻住讚专:



讛诪砖谞讛 讛砖谞讬转 拽专讗讛 住讬专讜讙讬谉 讜讻讜' 讻讜讜谞转 讛诪砖谞讛 诇讘讗专 诪讛 砖讛转讞讬诇 诇讘讗专 讘砖诇驻谞讬讛 讘注谞讬谉 转讻讜谞转 讛拽专讬讗讛 讜讗诪专 拽专讗讛 住讬专讜讙讬谉 讜驻讬' 讘讙诪' 驻讬住拽讬 驻讬住拽讬 讻诇讜诪专 砖拽讜专讗 诪注讟 讜砖讜讛讛 诪注讟 讜讞讜讝专 讜拽讜专讗 讜讞讜讝专 讜砖讜讛讛 讬爪讗 讜驻住拽谞讜 讘讙诪' 讗驻讬诇讜 砖讛讛 讘砖讛讬讬讛 讗讞转 讻讚讬 诇讙诪讜专 讗转 讻讜诇讛 诪转讞诇转讛 讜注讚 住讜驻讛 讜讻谉 讛诇讻讛 讜讻谉 讗诐 拽专讗讛 诪转谞诪谞诐 讜讛讜讗 诪讬 砖砖讬谞讛 诪拽讬驻转讜 注讚 砖讗讬谞讜 讬讜讚注 诇讛砖讬讘 注诇 诪讛 砖讛讜讗 谞砖讗诇 讗讗"讻 讬讝讻讬专讜 诇讜 讛注谞讬谉 讬爪讗 讜讻谉 讛讚讬谉 讘砖讜诪注 诪驻讬 诪转谞诪谞诐:



讛讬讛 讻讜转讘讛 讜拽讜专讗 讘讗讜转讜 讛住驻专 砖诪注转讬拽 诪诪谞讜 驻住讜拽 讜讻讜转讘 讜讗讞"讻 拽讜专讗 讘讜 驻住讜拽 讗讞专 讜讻讜转讘 讜讻谉 讘讻讜诇诐 讗讜 砖讛讬讛 诪讙讬讛讛 讜拽讜专讗讛 讻讚讬 诇讛讙讬讛 讗讜 砖讛讬讛 讚讜专砖讛 专"诇 砖拽讜专讗 驻住讜拽 讜讚讜专砖讜 讜讗讞"讻 拽讜专讗 驻住讜拽 讗讞专 讜讚讜专砖讜 讗诐 讻讬讜谉 诇讘讜 驻讬专讜砖 诇拽专讬讗讛 砖讗诐 诇讗 讻谉 讗讬谉 讛拽专讬讗讛 诇讻转讬讘讛 讗讜 诇讛讙讬讛 谞拽专讗转 拽专讬讗讛 讜诇讗 讬爪讗 讗讘诇 讗诐 诪讜住讬祝 注诇 讗诇讜 讻讜讜谞讛 讻诪讜 砖诪讻讜讬谉 诇拽专讜转 诇讬讚讬注转 讛讚讘专讬诐 讗注"驻 砖讻讜谞转讜 诇讗讞讚 诪讚讘专讬诐 讗诇讜 讻注谞讬谉 砖驻讬诇 讜讗讝讬诇 讘专 讗讜讜讝讗 讜注讬谞讛讗 诪讟讬讬驻讬 讬爪讗 讗注"驻 砖诇讗 讻讬讜谉 诇讘讜 诇爪讗转 讬讚讬 讞讜讘转 讛拽专讬讗讛 砖讛专讬 讻诇诇 讬讚讜注 诪爪讜转 讗讬谉 爪专讬讻讜转 讻讜谞讛 诇爪讗转 讜讬砖 诪讬 砖驻讬专砖 砖讛诪爪讜讜转 爪专讬讻讜转 讻讜讜谞讛 讜驻讬' 讗诐 讻讬讜讜谉 诇讘讜 诇爪讗转 讜诪讙讚讜诇讬 讛诪讞讘专讬诐 讻转讘讜 讻谉 讜讻讘专 讻转讘谞讜 诪讝讛 讘注谞讬谉 拽专讬讗转 砖诪注 讘驻专拽 讛讬讛 拽讜专讗 讜讘诪住讻转讗 专"讛 诇"讚 讗' 谞专讞讬讘 讘讛 讘注"讛:



讝讛讜 讘讬讗讜专 讛诪砖谞讛 讜拽爪转 讚讘专讬诐 谞讻谞住讜 转讞转讬讛 讘讙诪' 讜讗诇讜 讛谉:



诇讗 讛讜爪专讱 诇讜诪专 讘诪砖谞讛 讘诪讬 砖拽讜专讗 驻住讜拽 注诇 驻讛 讜讗讞"讻 讻转讘讜 讜讻谉 讻诇诐 砖诇讗 讬爪讗 砖讛专讬 注诇 驻讛 讛讜讗 讜讻谉 诇讗 讛讜爪专讱 诇诇诪讜讚 讘诪讬 砖讻讜转讘 驻住讜拽 转讞诇讛 讜讗讞"讻 拽讜专讗讜 砖讗注"驻 砖讗讬谉 拽专讬讗讛 讝讜 注诇 驻讛 讛专讬 诪"诪 讗讬谉 讻诇 讛诪讙诇讛 讻转讜讘讛 诇驻谞讬讜 讜爪专讬讻讛 砖转讛讗 讻转讜讘讛 讻讜诇讛 诇驻谞讬讜 讜讗驻讬' 讻讬讜谉 诇讘讜 讘讗诇讜 诇讗 讬爪讗 讗"讻 讗讬谉 讛讬讛 讻讜转讘讛 砖讘诪砖谞转谞讜 诪转讘讗专 讗诇讗 讘诪讬 砖讛讬转讛 诪讙诇讛 砖诇讬诪讛 诇驻谞讬讜 讜拽讜专讗 讘讛 驻住讜拽 讜讻讜转讘讜 讜讻谉 注讚 讻讜诇讛 讜讻讙讜谉 讝讛 讛讚讘专 转诇讜讬 讘讻讬讜谉 诇讘讜 注诇 讛讚专讻讬诐 砖讘讬讗专谞讜 讜讗注"驻 砖讛讻转讬讘讛 诪诇讗讻讛 讛讬讗 讜诪诇讗讻讛 讘驻讜专讬诐 讗住讬专讗 砖诪讗 讛讜讗讬诇 讜诇爪讜专讱 诪爪讜转 诪讙诇讛 讛讜讗 讻讜转讘讛 讻讙讜谉 砖专讜爪讛 诇砖诇讞讛 诇讘谞讬 注讬专 讗讞专转 诪讜转专 讗讜 砖诪讗 诇讘谞讬 讻驻专讬诐 砖讛拽讚讬诪讜 谞讗诪专讛 讗讜 砖诪讗 讘讚讬注讘讚:



砖讜诪专转 讬讘诐 砖拽讚砖 讗讞讬讜 讗转 讗讞讜转讛 讻讙讜谉 专讗讜讘谉 砖谞砖讗 诇讗讛 讜诪转 讘诇讗 讘谞讬诐 讜谞驻诇讛 诇讗讛 诇驻谞讬 砖诪注讜谉 讜诇讜讬 讜讘讗 诇讜讬 讜拽讚砖 讗转 专讞诇 讗讞讜转 讛讬讘诪讛 讗注"驻 砖诪爪讜讛 讘砖诪注讜谉 砖讛讜讗 讙讚讜诇 诇讬讘诐 讗转 诇讗讛 讗注驻"讻 讗讜诪专讬诐 诇诇讜讬 讛诪转谉 诇讻谞讜住 讗转 讗专讜住转讱 注讚 砖讬注砖讛 砖诪注讜谉 诪注砖讛 专"诇 砖讬讻谞讜住 讗讜 讬驻讟讜专 砖讻诇 讝诪谉 砖诇讗 注砖讛 砖诪注讜谉 诪注砖讛 讛专讬 诇讗讛 讝拽讜拽讛 诇讻诇 讛讗讞讬诐 讜讛专讬 专讞诇 讗讞讜转 讝拽讜拽转讜 砖诇 诇讜讬 注讚 砖讬注砖讛 砖诪注讜谉 诪注砖讛 讜讗讬谉 爪专讬讱 诇讜诪专 砖讻谉 讘砖诪注讜谉 砖讛讜讗 讙讚讜诇 砖拽讚砖 讗转 讗讞讜转 讝拽讜拽转讜 砖诇讜 讜砖诇 诇讜讬 讻诪讜 砖讬转讘讗专 讘诪拽讜诪讜:



讗住讜专 诇讻转讜讘 讗驻讬' 讗讜转 讗讞转 砖诇讗 诪谉 讛讻转讘 讗驻讬诇讜 诇砖诇诐 砖讘砖诇诪讬诐 砖诪讗 讬拽专讛 诇讜 讟注讜转 讘驻讬讜 讜讬讻转讘谞讜 讜讗诐 讛讬转讛 砖注转 讛讚讞拽 讻讙讜谉 砖讛讜讗 爪专讬讱 诇讗讜转讜 讚讘专 注诇 讻诇 驻谞讬诐 讜讗讬谉 诇讜 住驻专 砖讬注转讬拽 诪诪谞讜 诪讜转专 讜讘诇讘讚 砖讬讛讗 讛讜讗 诪讜爪讗 注爪诪讜 砖诇诐 诇注谞讬谉 讝讛 讜诪"诪 转驻诇讬谉 讜诪讝讜讝讜转 讛讜讗讬诇 讜驻专砖讬讜转 砖讘讛诐 砖讙讜专讜转 讘驻讬 讛讻诇 诪讜转专 诇讻转讘谉 砖诇讗 诪谉 讛讻转讘:



讻讘专 讘讗专谞讜 讘驻专拽 专讗砖讜谉 砖讛诪讙诇讛 爪专讬讻讛 砖专讟讜讟 讻讗诪转讛 砖诇 转讜专讛 讛转讘讗专 讘讻讗谉 砖讛诪讝讜讝讛 爪专讬讻讛 砖专讟讜讟 讗讘诇 转驻诇讬谉 讗讬谉 爪专讬讻讬谉 砖专讟讜讟 讜拽爪转 讛诪驻专砖讬诐 驻讬专砖讜 讛讟注诐 诪驻谞讬 砖讛转驻诇讬谉 讗讬谞谉 注砖讜讬讬谉 诇讛讙诇讜转 讗讘诇 诪讝讜讝讛 讻讘专 讗诪专讜 注诇讬讛 砖讛讬讗 谞讘讚拽转 讗讞转 讘砖讘讜注 讜讬砖 砖讘讗讬诐 注诇 讝讛 诪爪讚 讟注诪讬诐 讗讞专讬诐 砖讗专 住驻专讬诐 讗祝 讛诐 爪专讬讻讬谉 砖专讟讜讟 讜讘诪住' 讙讬讟讬谉 讜' 讘' 讛转讘讗专 砖砖诇砖 转讬讘讜转 讻讜转讘讬谉 讘诇讗 砖专讟讜讟 讗专讘注 讗讬谉 讻讜转讘讬谉 讜讬"诪 砖诇砖 砖讬讟讬谉 讻讜转讘讬谉 讗专讘注 讗讬谉 讻讜转讘讬谉 讜讗讬谉 讛讚讘专讬诐 谞专讗讬谉 讜讬砖 诪讬 砖驻住拽 砖诐 砖谞讬诐 讻讜转讘讬谉 砖诇砖 讗讬谉 讻讜转讘讬谉 讗讞专讜谞讬 讛专讘谞讬诐 讻转讘讜 砖住驻专 转讜专讛 讜讗讬谉 爪专讬讱 诇讜诪专 砖讗专 住驻专讬诐 讗讬谉 爪专讬讻讬谉 砖专讟讜讟 讗诇讗 讘砖讬讟讛 专讗砖讜谞讛 讻讚讬 诇讛讚专讬讱 砖讗专 讛砖讬讟讬谉 注诇 诪转讻讜谞转讛 砖诇 专讗砖讜谞讛 讗讘诇 诪讝讜讝讛 爪专讬讻讛 砖专讟讜讟 讘讻诇 砖讬讟讛 讜砖讬讟讛 诪讻讞 讛诇讻讛 诇诪砖讛 诪住讬谞讬 砖讗诐 转讗诪专 砖住驻专 转讜专讛 讜砖讗专 住驻专讬诐 爪专讬讻讬谉 砖专讟讜讟 诪讛 讛讜爪专讻讛 讛诇讻讛 诇诪砖讛 诪住讬谞讬 讘诪讝讜讝讛 讜诪讙诇讛 爪专讬讻讛 砖专讟讜讟 讘讻诇 砖讬讟讛 讜砖讬讟讛 讜讝讛讜 讻讗诪转讛 砖诇 转讜专讛 专"诇 讻诪讝讜讝讛 砖讬砖 讘讛 诪诇讻讜转 砖诪讬诐 讜注讜讚 砖讗诐 讻谉 转驻讬诇讬谉 诪驻谞讬 诪讛 讗讬谉 爪专讬讻讬谉 砖专讟讜讟 讜诪讬 讙专注讬 诪砖讗专 住驻专讬诐 讜诪"诪 专讜讘 诪驻专砖讬诐 驻讬专砖讜 讻讗诪转讛 砖诇 转讜专讛 讻住驻专 转讜专讛 注爪诪讛 讜讻谉 谞专讗讛 诪诪讛 砖讗诪专讜 讘转诇诪讜讚 讛诪注专讘 讘注谞讬谉 诪讙诇讛 谞讗诪专 讻讗谉 讚讘专讬 砖诇讜诐 讜讗诪转 讜谞讗诪专 诇讛诇谉 讗诪转 拽谞讛 讜讗诇 转诪讻讜专 诪讛 讝讜 爪专讬讻讛 砖专讟讜讟 讗祝 讝讜 爪专讬讻讛 砖专讟讜讟 讜讻谉 讛讚讬谉 讜讛住讘专讗 谞讜转谞转 砖讻诇 讛注砖讜讬 诇拽专讜转 讘讜 讬讛讗 爪专讬讱 砖专讟讜讟 讗讘诇 转驻诇讬谉 砖讗讬谉 注砖讜讬讬谉 诇拽专讜转 讘讛谉 诇讗 讜讻谉 讘诪讝讜讝讛 诪谉 讛讚讬谉 讗诇讗 砖讛诇讻转 住讬谞讬 专讘转讛 诪讝讜讝讛 诇砖专讟讜讟 讛讜讗讬诇 讜谞讘讚拽转 驻注诪讬诐 讘砖讘讜注 讜讘诪讚专砖 讗诪专讜 拽讜讜爪讜转讬讜 转诇转诇讬诐 讝讛 讛住专讙讜诇 讜讘诪住' 住讜驻专讬诐 讛诇讻讛 诇诪砖讛 诪住讬谞讬 砖讬讛讬讜 诪住专讙诇讬谉 讘拽谞讛 讜拽爪转 专讘谞讬诐 讻转讘讜 砖讻诇 砖讗讬谞讜 住驻专 砖诇诐 诇讗 讗诪专讜 讘讜 讙' 讗讬谉 讻讜转讘讬谉 讗诇讗 讘讻注讬谉 讗讜转讛 砖谞讗诪专讛 讘专讗砖讜谉 砖诇 讙讬讟讬谉 讘谞讬 讗讚诐 讛注讜诇讬诐 诪砖诐 诇讻讗谉 拽讬讬诪讜 讘注爪诪谉 讜讬转谞讜 讛讬诇讚 讘讝讜谞讛 砖注讬拽专 讛注谞讬谉 讛讜讗 讘讛讘讗转 讛诪拽专讗 讗讘诇 诪讛 砖谞讜讛讙讬谉 诇讻转讜讘 讘讗讙专讜转 讚专讱 爪讞讜转 讗讬谞讜 爪专讬讱 砖专讟讜讟 讜讻讘专 讻转讘谞讜 讙诐 讻谉 讘注谞讬谉 讝讛 住讘专讜转 讗讞专讜转 诇拽爪转 诪驻专砖讬诐 讘专讗砖讜谉 砖诇 讙讬讟讬谉 讘住驻专 讬专讗讬诐 诪爪专讬讱 讘诪讙诇讛 转讙讬谉 讜讝讬讬谞讬谉 讻讚专讱 住驻专 转讜专讛 讜讘讟诇讛 讚注转讜 讗爪诇 专讜讘 讛诪驻专砖讬诐:



讛诪砖谞讛 讛砖诇讬砖讬转 讛讬转讛 讻转讜讘讛 讜讻讜' 讻讜讜谞转 讛诪砖谞讛 诇讘讗专 讘讛 注谞讬谉 讛讞诇拽 讛砖谞讬 讘转讻讜谞转 诪注砖讛 讛诪讙诇讛 讛谉 讘讙讜驻讛 讛谉 讘讻转讬讘转讛 讜讗诪专 砖讗诐 讛讬转讛 讻转讜讘讛 讘住诐 讜讛讜讗 讛谞拽专讗 讗讜专驻讜诪讬谞"讟 讜讘住讬拽专讗 讜讛讜讗 讛谞拽专讗 爪讘注 讗讚讜诐 讛谞拽专讗 诪讬谞"讬 讜讘拽讜诪讜住 讜讛讜讗 砖专祝 讗讬诇谉 讜讛讜讗 讛谞拽专讗 讙讜诪"讗 讜讬"诪 讘讛 讜讚专讬讗讜诇"讛 讜讘拽谞拽谞转讜诐 讜讛讜讗 讛谞拽专讗 讗讬讬专诪讬谞"讟 讜讛讜讗 讛讚讬谉 诇讻诇 砖讗专 爪讘注讬诐 诇讗 讬爪讗 讗诇讗 讘讚讬讜 讜讛讜讗 讛专讻讘转 讚讘专讬诐 专讘讬诐 诪讛诐 砖诪砖讞讬专讬谉 讜诪讛诐 砖诪讚讘讬拽讬谉 讜讻诇 砖讬砖 讘讜 讘讻讚讬 诇讛砖讞讬专 讜诇讛讚讘讬拽 谞拽专讗 讚讬讜 砖讗讬谉 讛讻讜讜谞讛 讗诇讗 砖讬讛讗 讛讻转讘 砖讞讜专 讜诪拽讘抓 讛专讗讜转 讜砖诇讗 讬讛讗 谞拽诇 诇诪讞拽讜 砖诇讗 讘讛讬讻专 讜诪讗讞专 砖讻谉 讗讬谉 讗谞讜 爪专讬讻讬谉 诇驻专砖 诪注砖讛 讛讚讬讜 讗诇讗 讬砖 注讜砖讬诐 讗讜转讜 讘讚专讱 讗讞讚 讜讬砖 注讜砖讬谉 讗讜转讜 讘讚专讱 讗讞专转 讜讗讬谉 诇讞讜砖 讘讻讱 讜讗注"驻 砖专讗讬谞讜 诇拽爪转 诪驻专砖讬诐 砖讟专讞讜 讘讝讜 讗谞讜 讗讬谉 诇谞讜 讜讻讘专 讘讗专谞讜 讗讜转讜 砖讛讬讜 专讙讬诇讬谉 讘讜 讘讬诪讬讛诐 讘砖谞讬 砖诇 砖讘转:



注诇 讛谞讬讬专 讜驻讬' 讘讙诪' 诪讞拽讗 讜驻讬专砖讜 讘讜 砖讛讜讗 讛讗讙讚 砖诇谞讜 讜讬"诪 讙讜讬诇 砖谞讻转讘 讜谞诪讞拽 讻诇 讛讻转讘 砖讘讜 注讚 砖专讗讜讬 诇讻转讜讘 讘讜 驻注诐 讗讞专转 讜注诇 讛讚驻转专讗 讜讛讜讗 砖讗讞专 砖讛砖讬专讜 讗转 讛砖讬注专 诪诇讞讜讛讜 讜砖专讗讜讛讜 讘诪讬诐 讜拽诪讞 讜讛讜讗 转拽讜谉 拽诇驻讬诐 砖诇谞讜 讜诇讗 注砖讛 讘讜 注讘讜讚 砖诇 注驻爪讬诐 砖讛讜讗 谞注砖讛 讙讜讬诇 讘讛谉 诇讗 讬爪讗 讚住驻专 讘注讬谞谉 讜讗讬谉 住驻专 讗诇讗 讘讙讜讬诇 砖讗讬 讗驻砖专 诇诪讞讜拽 讘讜 讚讘专 讜诇讝讬讬祝 讘讜 讘诇讗 讛讬讻专 讜讻谉 讛诇讻讛 讻讚讬谉 住驻专 转讜专讛 讜讛讘讬讗讜讛 讘讙诪' 诪讙讝讬专讛 砖讜讛 砖诇 讻转讬讘讛 讻转讬讘讛 讻转讜讘 讛讻讗 讜转讻转讜讘 讗住转专 讜讻转讬讘 讛转诐 讜讗谞讬 讻讜转讘 注诇 讛住驻专 讜讘讚讬讜 讜砖诪讗 转讗诪专 讜诪讛 讛讜爪专讻谞讜 诇讙讝专讛 砖讜讛 讜讛诇讗 谞拽专讗转 住驻专 讜讚讘专讬诐 讗诇讜 讻诇诐 讗祝 讘住驻专 转讜专讛 讛诐 讗诪讜专讜转 讻诪讜 砖讛讜讝讻专 讘诪住' 砖讘转 讜讘诪住' 住讜驻专讬诐 诪"诪 讗祝 讛讬讗 谞拽专讗转 讗讙专转 [讜诇讗 谞转讘专专 诇讗讬讝讛 注谞讬谉 谞拽专讗转 住驻专 讜诇讗讬讝讛 注谞讬谉 谞拽专讗转 讗讙专转] 讜诪转讜讱 讻讱 讗谞讜 爪专讬讻讬谉 诇讛讘讬讗讛 诪爪讚 讗讞专 讜诇诪讗讬 讚讗讬转诪专 讗讬转诪专 诇诪讗讬 讚诇讗 讗讬转诪专 诇讗 讗讬转诪专 砖讛专讬 诇注谞讬谉 注讘讜讚 诇砖诪讛 讗讬谞讛 谞拽专讗转 住驻专 诇讚注转谞讜 讜讻谉 诇注谞讬谉 砖转讛讗 爪专讬讻讛 讙讬讚讬谉 讗诇讗 砖诇砖讛 讞讜讟讬谉 讜讻谉 砖拽专讬讗转讛 讗祝 诪讬讜砖讘 讜讻谉 砖讗讬谞讛 爪专讬讻讛 诇讻专讜讱 讻住驻专 转讜专讛 讗诇讗 砖拽讜专讗 讜驻讜砖讟 讻讗讙专转 讻诪谞讛讙 讛讙讗讜谞讬诐 讜诪讻讗谉 谞讛讙讜 砖诇讗 诇讛驻住讬拽 讘住讜祝 驻住讜拽 讗诇讗 讘讗诪爪注谉 讻讚讬谉 讗讙专转 讜讻讘专 讘讗专谞讜 砖讬砖 诪爪专讬讻讬谉 讘讛 注讘讜讚 诇砖诪讛 讜诪驻专砖讬谉 砖诇讗 讛谞讬讞讜 讘讛 讚讬谉 讗讙专转 讗诇讗 讘驻住讜诇 砖讗讬谞讜 诪转驻砖讟 讘讻讜诇讛 讻讙讜谉 转驻讬专转 诪拽爪转讛 讘讙讬讚讬谉 讜诪拽爪转讛 讘驻砖转谉 讜讻谉 讘讛砖诪讬讟 讘讛 讛住讜驻专 讗讜转讬讜转 讗讜 驻住讜拽讬诐 砖讘住驻专 转讜专讛 驻住讜诇 讜讘诪讙诇讛 讻砖专 讛讜讗讬诇 讜拽专讗谉 讛拽讜专讗 讻诪转讜专讙诪谉 讜讻谉 讘转诇诪讜讚 讛诪注专讘 讗诪专讜 讗讬谉 诪讚拽讚拽讬谉 讘讟注讬讜转讬讛 讜讘转讜住驻讜转 讻转讘讜 砖讗祝 住驻专 转讜专讛 讘讚讬谉 讝讛 砖讛专讬 讗诪专讜 讗讬谉 讘讬谉 住驻专讬诐 诇诪讙诇讛 讗诇讗 砖讛住驻专讬诐 谞讻转讘讬谉 讘讻诇 诇砖讜谉 讜诪讙诇讛 讚讜拽讗 讗砖讜专讬转 讻诪讜 砖砖谞讜讬讛 讘转诇诪讜讚 讛诪注专讘 讜注讜讚 砖讛专讬 讗诪专讜 住驻专 转讜专讛 砖讞住专 讬专讬注讛 讗讞转 讗讬谉 拽讜专讬谉 讘讜 讛讗 驻住讜拽 讗讞讚 诇讗 谞驻住诇 讜诪"诪 讗讬谞讛 专讗讬讛 讚讛讛讬讗 讗讬爪讟专讬讻讗 诇讬讛 讜讻讙讜谉 砖讞住专讛 诪住讜祝 讛住驻专 砖谞诪爪讗 诪讛 砖讻转讜讘 讘讜 讗讬谞讜 讞住专 讻诇讜诐 讜讛讜爪专讱 讘讛 诇诇诪讚 砖诇讗 讬爪讗 讛讗 讻诇 砖讞住专 讘诪讛 砖讻转讜讘 讘讜 讗驻讬' 讗讜转 讗讞转 驻住讜诇 讜诇讗 讛讜爪专讱 诇诇诪讚讛 砖讛专讬 讘转驻诇讬谉 讜诪讝讜讝讜转 讗诪专讜 讗驻讬' 讻转讘 讗讞讚 诪注讻讘 讜讛拽砖讜 讘讛 驻砖讬讟讗 讜转讬专爪讜 诇讗 谞爪专讻讛 讗诇讗 诇拽讜爪讜 砖诇 讬讜"讚 讜讻讘专 讗诪专讜 讗讬谉 讘讬谉 住驻专讬诐 诇转驻诇讬谉 讜诪讝讜讝讜转 讗诇讗 讜讻讜' 讛讗 诇注谞讬谉 讞住专讜转 讜讬转专讜转 讝讛 讜讝讛 砖讜讬谉 讜讻谉 讗诪专讜 讗专讘注 诇讗 讬转拽谉 砖诇砖 讬转拽谉 讜讻谉 讗诪专讜 诪谞讞讜转 诇' 讗' 讛讙讬讛 讘讜 讗驻讬诇讜 讗讜转 讗讞转 讛专讬 讛讜讗 讻讗诇讜 讻转讘讜 讻诇讜 砖讛专讬 讘讗讜转讜 转拽讜谉 谞注砖讛 住驻专 讜讻谉 讗诪专讜 谞讬拽讘 讬专讬讻讛 砖诇 讛"讗 驻住讜诇 讜讛讘讬讗讜讛 讙讚讜诇讬 讛驻讜住拽讬诐 讘讛诇讻讜转 住驻专 转讜专讛 讜讻谉 讗诪专讜 讘转专讙讜诐 砖讘转讜专讛 讻讙讜谉 讬讙专 砖讛讚讜转讗 砖讗诐 讻转讘讛 注讘专讬转 讗讬谞讜 诪讟诪讗 讗转 讛讬讚讬诐 讜讗注"驻 砖讻诇 讗诇讜 讬砖 诇驻拽驻拽 讘讛诐 砖拽讜爪讜 砖诇 讬讜"讚 讜讬专讻讜 砖诇 讛"讗 诇讗 谞讗诪专讜 讘讙诪' 讗诇讗 讘转驻诇讬谉 讜诪讝讜讝讜转 讚讻转讬讘 讘讛讜 讜讻转讘转诐 讻诇讜诪专 讻转讬讘讛 转诪讛 讜诪讛 砖讗诪专讜 讗讬谉 讘讬谉 住驻专讬诐 讜讻讜' 转谞讗 讜砖讬讬专 讜讻谉 爪专讬讱 诇讜诪专 注诇,,, 砖诇讗 诪住驻专 转讜专讛 诇讘讚 谞讗诪专讛 讜讝讜 砖诇 砖诇砖 讬转拽谉 砖诪讗 讚讜拽讗 诇讻转讞诇讛 讜转专讙讜诐 砖讻转讘讜 诪拽专讗 诪驻谞讬 砖讛讜讗 诪讝讜讬祝 诪转讜讻讜 砖讛专讬 谞注砖讛 讘诪讞砖讘转 转拽讜谉 讻诪讜 砖讻转讘谞讜 诇诪注诇讛 讜讝讛 砖讗诪专讜 讘讛讙讬讛 讗讜转 讗讞转 砖诪讗 讚讜拽讗 诇诪爪讜讛 诪"诪 讛拽讘诇讛 转谞爪讞 讜注讜讚 砖讗诪专讜 讗专讘注 讬讙谞讝 讜讗诪专讜 注诇讬讛 诪谞讞讜转 砖诐 讛讬转讛 讘讜 讚祝 讗讞转 砖诇讬诪讛 诪爪诇转 注诇 讻诇谉 讜讘诇讘讚 讻砖谞讻转讘 专讜讘 讛住驻专 讻讛诇讻转讜 讜诪讚拽讗诪专 诪爪诇转 诪砖诪注 讚讗祝 讘讚讬注讘讚 拽讗诪专 讜讻谉 砖讗诪专讜 讬讙谞讝 讜诪"诪 注讬拽专 讛住讘专讗 讘诪讛 砖讗诪专讜 砖诇讻诇 注谞讬谉 驻住讜诇 讛诪转驻砖讟 讘讙讜驻讜 谞拽专讗转 住驻专 讗讬谞讛 砖讗诐 讻谉 诪讛 讛讜爪专讻讜 讗诇讜 砖讘诪砖谞转谞讜 诇讛讘讬讗讛 诪讙讝专讛 砖讜讛 讜讛诇讗 驻住讜诇 讛诪转驻砖讟 讘讻诇讛 讛讬讗 讗诇讗 砖讗讬谉 诇谞讜 讘注谞讬谞讬诐 讗诇讜 讗诇讗 诪讛 砖谞转驻专砖 讘讛诐 讜讗诇讜 砖讘诪砖谞转谞讜 讻诇诐 讛诇讻讛 讛诐 讗诇讗 砖诪"诪 讗谞讜 谞讜讛讙讬谉 诇讻转讜讘 讗祝 讘拽诇祝 讛谉 诪讙诇讛 讛谉 住"转 讛谉 砖讟专讜转 讜砖诪注谞讜 讘砖诐 拽爪转 专讘谞讬 爪专驻转 讟注诐 诇讚讘专 讛讜讗讬诇 讜注讻砖讬讜 讗谞讜 诪注讘讚讬谉 讗讜转讜 讘住讬讚 讜讙讜专专讬谉 讗转 讛拽诇祝 讜讻讜转讘讬谉 讘爪讚 讛诇讘谉 讻转讘 砖讗讬谉 讬讻讜诇 诇讛讝讚讬讬祝 讛讜讗 讜讻砖专 讛讜讗讬诇 讜转驻讜专讬谉 讘讙讬讚讬谉:



讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪' 讚讘专:





诪讛专砖"讗 - 讞讬讚讜砖讬 讗讙讚讜转

讗诇讜 讚讘专讬 转讜专讛 讚讻转讬讘 讘讛 讛转注讬祝 注讬谞讬讱 讘讜 讜讗讬谞谞讜 讻讜' 诪驻讜专砖 驻专拽 拽诪讗 讚讘专讻讜转:





专砖"砖

讙诪专讗 讗诇讗 讚讻转讘 驻住讜拽讗 驻住讜拽讗 讜拽专讬 诇讬' 讻讜'. 讝讛 讗讬谉 讞讜讘讛 注诇讬讜 讜讗"讻 专"诇 诪砖讜诐 讚讚专讱 诇注砖讜转 讻谉 诇讚注转 讗讜诇讬 讟注讛 讜讗"讻 拽砖讛 讚诇讜拽讬 讚讻转讘 讻讜诇讛 讜拽专讬 诇讛 讜讬"诇 讚讗"讻 讛讬讬谞讜 诪讙讬讛讛 讗讜 诪砖讜诐 讚讗讬谉 讚专讱 诇注砖讜转 讻谉 讚讗诐 讬诪爪讗 讟注讜转 讘转讞诇转讛 讬讛讬讛 讟讜专讞 诇转拽谞讛:



砖诐 砖讗谞讬 专"诪 讻讜'. 注讬' 讙讛"砖 诪讛 砖讛讘讬讗 讘砖诐 讛诪讚专砖 诇讗 讛"诇 诇讛讘讬讗 诪诪专讞拽 讻讬 讻谉 讛讜讗 讙诐 讘讬专讜砖诇诪讬 讚诪讻诇转讬谉 驻"讚 讛诇"讗 讜讛讘讬讗讜 讛专"谉 讜注诪砖"讻 讘诪讚专砖 砖诐 讘诪"转 讘住"讚:



砖诐 讚转谞讬讗 专' 讬专诪讬讛 讻讜'. 讘专讬"祝 讜专讗"砖 讛讙讬' 专' 讬讛讜讚讛:



转讚"讛 转驻讬诇讬谉. 诇讻讗讜专讛 讛谞"诇 讚爪专讬讱 诇爪讬讬谉 讜讛诇讻转讗 转驻讬诇讬谉 讻讜' 讜注"讝 驻讬' 专"转 讚讻谉 讛诇讻讛 讜诇讗驻讜拽讬 诪驻专砖"讬 讚专"诇 讛诇诇"诪 讗讱 讗讜诇讬 讬讻讜讜谞讜 诇讛讗 讚驻讬' 讘住讜讟讛 (讬讝 讘) 讚"讛 讻转讘讛 讚讛讻讬 讙诪讬专讬 诇讛讜 讚讗讬谉 诇砖专讟讟 转驻讬诇讬谉 注"砖:



转讚"讛 拽谞拽谞转讜诐. 驻讬' 讛拽讜谞' 讻讜'. 讛讜讗 讘注讬专讜讘讬谉 (讬讙):



讘住讛"讚 讜谞讛讬 讚讗诪专讬' 讛转诐 砖讛讬讗 讬专讜拽讛 讻讜'. 注讬' 讘转讜住' 砖诐 讜讻讗谉 讟"住:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 注讚 砖讬注砖讛 讗讞讬讱 讛讙讚讜诇. 讘诪转谞讬转讬谉 讬讘诪讜转 讚祝 诪讗 讗讬谞讜 讜讗讜诇诐 讘诪转谞讬转讬谉 讘诪砖谞讬讜转 讗讬转讗 讻谉 讜注讬讬谉 讘转讜讬"讟 砖诐:


砖诐 砖讛诇讱 诇注讘专 砖谞讛. 注讬讬谉 讬讘诪讜转 拽讟讜 注"讗 转讜讚"讛 讗诪专 专"注:


砖诐 砖讗谞讬 专"诪. 注讬讬谉 诪"专 讘专讗砖讬转 住"驻 诇"讜 砖转讬专抓 砖砖转讬 诪讙讬诇讜转 讻转讘 讙谞讝 讛专讗砖讜谞讛 讜拽讬讬诐 讛砖谞讬讛:





驻谞讬 讬讛讜砖注

讘转讜住驻讜转 讘讚"讛 谞拽讜讟 诪讬讛讗 讚专' 讘讬讘讬 讘讬讚讱 讜讻讜' 讜讻谉 讛诇讻讛 讚讗讬谉 爪专讬讱 诇讞讝讜专 诇专讗砖 讜讻讜' 注住"讛. 讜诪讛 砖讬砖 诇讚拽讚拽 讘讝讛 讻转讘转讬 讘讘专讻讜转 讘住"驻 诪讬 砖诪转讜 讜讘住讜祝 诪住讻转 专"讛 注"砖:


讘讙诪专讗 转"专 讛砖诪讬讟 讘讛 讛住讜驻专 讗讜转讬讜转 讗讜 驻住讜拽讬诐 讜拽专讗 讛拽讜专讗 讻诪转讜专讙诪谉 讛诪转专讙诐 讬爪讗. 讜讛拽砖讛 讛专砖讘"讗 讝"诇 讚讛讗 讗诪专讬谞谉 诇拽诪谉 讚爪专讬讱 诇拽专讜转 讻讜诇讛 讜讗驻讬诇讜 诇诪"讚 诪讗讬砖 讬讛讜讚讬 爪专讬讻讛 砖转讛讗 讻转讜讘讛 讻讜诇讛 讜讗"讻 讻讬讜谉 讚讛讻讗 讞住讬专讛 讘讛 注讚 诪拽爪转讛 讛专讬 讗讬谞讛 讻转讜讘讛 讻讜诇讛 讜讗诪讗讬 讬爪讗 讜转讬专抓 讚诪讛 砖讛拽讬诇讜 讘注谞讬谉 讝讛 讚谞拽专讗转 讙"讻 讗讙专转 讻讚讗诪专讬谞谉 诇拽诪谉 诇注谞讬谉 转驻讬专转 讙讬讚讬谉 讜讻讬讜爪讗 讘讝讛 讻转讘 讛专"谉 讝"诇 讘砖诐 讛专诪讘"谉 讝"诇 讜讛拽砖讜 注诇讬讜 注"砖 讘讗专讬讻讜转 讜讛讜讗 讝"诇 讚讗驻砖专 讚讘住"转 讻讛"讙 谞诪讬 讛拽讜专讗 讘讛 讬爪讗 注"砖 讜诇注"讚 诇讗 讛讜谞讞 诇讬 讘讻诇 讝讛 讚讻讛"讙 诇讗 讛讜"诇 诇住转讜诐 讗诇讗 诇驻专砖 讟注诪讗 讚诪讬诇转讗 讜诪讻"砖 讘诪"砖 讛专砖讘"讗 讜讛专诪讘"谉 讝"诇 诪砖讜诐 讚谞拽专讗' 讗讙专转 讛讜"诇 诇讛讙诪专讗 诇讗转讜讬讬 讛讗讬 讟注诪讗 讻讬 讛讬讻讬 讚诪讬讬转讬 诇讛 诇拽诪谉 诇注谞讬谉 转驻讬专转 讙讬讚讬谉 讘讞讜讟讬 驻砖转谉 讗注"讻 讚诇讗 砖讬讬讱 讛讗讬 讟注诪讗 讚谞拽专' 住驻专 讜谞拽专讗' 讗讙专转 讗诇讗 诇注谞讬谉 讛讱 诪讬诇转讗 讚砖讬讬讻讗 讘讙讜祝 讛诪讙讬诇讛 讚讘诪讗讬 讚谞拽专讗' 住驻专 讛讬讛 爪专讬讱 诇注砖讜转 讘讛 讻诇 讛讚讘专讬诐 讛谞注砖讬谉 讘住驻专 讜诪砖"讛 谞拽专讗转 讙"讻 讗讙专转 讘讗讜转讜 注谞讬谉 注爪诪讜 讚诇讗 讘注讬谞谉 讘讛 讻诇 讚讬谞讬 住驻专 诪诪砖 诪砖讗"讻 讛讻讗 诇注谞讬谉 诇爪讗转 讘讛 讬讚讬 讞讜讘转 拽专讬讗转 讛诪讙讬诇讛 砖爪专讬讱 诇拽专讜转讛 诪转讜讱 讛讻转讘 讚讜拽讗 讻讚讗诪专讬谞谉 诇注讬诇 讗"讻 诪讗讬 诪讛谞讬 讘讛 讛"讟 讚谞拽专讗转 讗讙专转 住讜祝 住讜祝 拽讜专讗 讗讜转讛 讘注"驻:


讜讛谞诇注"讚 讘讝讛 讚讘诇讗"讛 讬砖 诇讚拽讚拽 讘住讜讙讬讗 讚诇拽诪谉 注爪诪讛 讚诪住拽讬谞谉 讚讗祝 诇诪"讚 砖讗讬谉 爪专讬讱 诇拽专讜转讛 讻讜诇讛 讗驻"讛 讘注讬谞谉 砖转讛讗 讻转讜讘讛 讻讜诇讛 讜注"讻 讛讬讬谞讜 诪砖讜诐 讚讻讬讜谉 砖谞讬转谞讛 诪讙讬诇讛 讝讜 诇讬讻转讘 讘讬谉 讛讻转讜讘讬诐 诪砖"讛 爪专讬讱 诇讬讻转讜讘 讻讜诇讛 讻诪讜 砖讗专 住驻专讬 讻转讜讘讬诐 讜诇讗 谞拽专讗转 住驻专 讗诇讗 讘注谞讬谉 讝讛 诪砖讗"讻 诇注谞讬谉 拽专讬讗转 诪讙讬诇讛 讚讗诪专讬谞谉 诇注讬诇 讚讛讗 讚拽专讗讛 注"驻 诇讗 讬爪讗 讛讬讬谞讜 讻讚诪住讬拽 专讘讗 讚讬诇讬祝 讝讻讬专讛 讝讻讬专讛 讻转讬讘 讛讻讗 讜讛讬诪讬诐 讛讗诇讛 谞讝讻专讬诐 讜讻转讬讘 讛转诐 讻转讜讘 讝讗转 讝讻专讜谉 讘住驻专 讜讗"讻 砖驻讬专 讗讬转 诇谉 诇诪讬诪专 讚讛讱 讙"砖 诇讗 讗转讬讗 讗诇讗 诇注谞讬谉 注讬拽专 讛讝讻讬专讛 讚砖讬讬讱 讘讛讱 讙"砖 讛讬讬谞讜 诇注谞讬谉 讝讻讬专转 注诪诇拽 砖爪专讬讱 诇讛讬讜转 讚讜拽讗 讘驻讛 诪砖"讛 讗驻讬' 讘诪拽爪转讛 住讙讬 诇拽专讜转讛 诪转讜讱 讛讻转讘 讚讜拽讗 讚诪住转诪讗 讬砖 讘诪拽爪转讛 诪注谞讬谉 讝讻讬专转 注诪诇拽 诪砖讗"讻 讘砖讗专 注谞讬讬谞讬诐 讛谞讝讻专 讘诪讙讬诇讛 讚讬诇驻讬谞谉 诇拽诪谉 讞讬讜讘 拽专讬讗转讛 诪讚讻转讬讘 诇拽讬讬诐 讗转 讻诇 转讜拽祝 诇讻诇 讞讚 讻讚讗讬转 诇讬讛 讜讗"讻 诇讬转 诇谉 诇诪讬诇祝 诪讛讻讗 砖讬讛讗 爪专讬讱 诇拽专讜转 讻诇 讗讜转谉 注谞讬谞讬诐 诪转讜讱 讛讻转讘 讚讜拽讗 讚讛讗 讘讛讗讬 拽专讗 讙讜驻讗 讻转讬讘 诇拽讬讬诐 讗转 讻诇 转讜拽祝 讛讗讙专转 讻谉 谞专讗讛 诇讬 谞讻讜谉:





驻转讞 注讬谞讬诐

 讚砖诪讜讗诇 讛讬讗 讚讞讬讬砖 诇讬讞讬讚讗讛 讜讻讜'. 注诪"砖 讗谞讻讬 注驻专 讚诇 讘住驻专讬 讛拽讟谉 诪讞讝讬拽 讘专讻讛 讗"讞 住讬' 注' 讘住"讚:


讛诪转专讙诐 讬爪讗 讜讛转谞讬讗 讛讬讜 讘讛 讗讜转讬讜转 诪讟讜砖讟砖讜转 讜讻讜'. 讻谉 谞专讗讛 诇讬 诇讛讙讬讛 讜诇"讙 诪转讬讘讬 讚诇讗 砖讬讬讱 诇砖讜谉 诪转讬讘讬 讗诇讗 讻讬 讗讜转讬讘 诇讗诪讜专讗 诪讘专讬转讗 讗讘诇 诪讘专讬转讗 诇讘专讬转讗 诇讗 砖讬讬讱 诇讜诪专 讗诇讗 讜专诪讬谞讛讬 讗讜 讜讛转谞讬讗. 诇拽讜讟讬 诪讛专"讗 驻诇讬祝 讻"讬:

